Motî:djalêye — Wikipedia
Motî:djalêye
Li mot "djalêye" est recråxhî sol Wiccionaire
Del djalêye
djalêye [f.n.]
1. sôre di nive ki s' fwait pa edjalaedje del rozêye al tere. Li djalêye a cût mes féves. Les verdeures ont stî prinjhes pa l' djalêye. On dit eto: emårlaedje, mårlaedje, måle, råle, relêye. F. gelée. >> blanke djalêye u: claire djalêye: edjalaedje del rozêye del nute, dabôrd k' i n' djale nén do djoû. F. gelée blanche. >> ene poyowe djalêye: djalêye ki leye come des poys après les fis, les åbes. On dit eto: djivronde. F. givre. >> poyowe djalêye est d' pô d' durêye; u: >> li (blanke) djalêye a s' cou rlavé: i rploût docô après. >> li djalêye do vénrdi sint ni fwait pont d' toirt ås fleurs. >> djalêye e moes d' avri et d' may, c' est des mizeres a tot sketer: paski totes les verdeures ki vnèt d' esse semêyes, les åbes ki boutèt vont edjaler.
2. tins k' i fwait dizo d' zero dgré. Pa ç' djalêye ci, nos irans a l' glisseure sol fosse. Ci pire la n' aléve nén po basti: ele tournéve a rén avou les plouves et les djalêyes (ramexhné pa J. Germain). A l' ivier, cwand les stoeles xhinèt les dints, c' est sene di djalêye (ramexhné pa M. Anselme). F. gel. >> noere djalêye, djalêye ki coixhe: grand froed di hôte bijhe. >> Li tins eva al djalêye; u: si va mete al djalêye; u: si rtape a djalêye: i va fé dizo zero tins del nute. >> del nive so des broûs, del djalêye divant troes djoûs: foirt kinoxhou spot po-z anoncî l' tins, k' on dit cwand i rnive, et k' i vént di rlignî.
djelêye
dialêye
Prin del pådje «https://wa.wikipedia.org/w/index.php?title=Motî:djalêye&oldid=338764»